Усярэдзіне палац таксама эксклюзіўны. Уявіце, 36 пакояў, і кожны з іх вырашаны ва ўласным стылі: праход па памяшканнях палаца можна палічыць своеасаблівым экскурсам у гісторыю інтэр'ераў. Неаготыка і барока, класіцызм і ампір, неараманскі стыль і арабскі, які прынёс сюды атмасферу таямнічай Альгамбры. І ўсё гэта не павярхоўныя рашэнні, а рэалізацыі з дакладнай перадачай дэталяў, з мноствам дарагіх аўтэнтычных прадметаў дэкору. У афармленні палаца выкарыстоўвалася бронза, венецыянскі крышталь, англійскі фаянс, французскі фарфор.